اینگیلتره‌ده یئرلشن و دونیانین ان اعتبارلی تحصیل قوروم‌لاری آراسیندا اؤز یئرینی توتان کمبریج اونیورسیته سینده  تورک دیلی تدریسی باشلاییب.
اونیورسیته‌نین دیل مرکزیندکی تدریس لندن یونوس امره انستیتوسونون دستکی ایله کئچیریلیر.
لندن یونوس امره انستیتوتوسونون مودیری دوقتور مهمت کاراکوش آتیلان آدیمین چوخ اهمیت‌لی اولدوغونو سؤیله‌ییب.
کاراکوش دیگر اونیورسیته لرده ده تورک دیلی تدریسی اوچون فعالیت‌لر آپاردیق‌لارینی وورغولاییب.
بو آرادا کئچن ایللرده آپاریلان بیر آراشدیرما تورکجه‌نین داشیدیغی اهمیتی اورتایا چیخارمیشدی.
بریتیش کونسول-ون (British Council) آراشدیرماسینا اساساً، تورکجه 20 ایل عرضینده دونیادا دانیشیلان ان اؤنم‌لی 10 دیل سیراسیندا یئر آلا‌جاق.
